पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान रॉयल्स टीम के सह-मालिक और आईपीएल में कथित सट्टेबाज़ी विवाद में फँसे राज कुंद्रा और उनकी पत्नी शिल्पा शेट्टी के लिए पिछले कुछ दिन विवादों से घिरे रहे हैं.
रविवार को शिल्पा शेट्टी का जन्मदिन था. इस मौके पर राज कुंद्रा ने ट्विटर पर शिल्पा को जन्मदिन की शुभकामनाएँ देते हुए लिखा है- “जन्मदिन मुबारक हो. हाल के दिनों में जिस तरह की बेकार बातों से तुम्हें जूझना पड़ा उसके लिए मैं माफी चाहता हूँ. सच बाहर आ रहा है.”
कुछ दिन पहले दिल्ली के पुलिस आयुक्त नीरज कुमार ने दावा किया था कि राज कुंद्रा ने पूछताछ में अपनी टीम राजस्थान रॉयल्स पर सट्टा लगाने की बात मानी है. पुलिस के अनुसार राज कुंद्रा अपने एक मित्र के जरिए अपनी टीम पर सट्टा लगाते थे.
इससे पहले शनिवार को राज कुंद्रा ने हाल के घटनाक्रमों पर बयान जारी किया था कि उन्होंने कुछ ग़लत नहीं किया.\'मैने कुछ गलत नहीं किया\'
अपने बयान में उन्होंने कहा, “मीडिया मेरे बारे में कई तरह की बातें कर रहा है. या तो इन बातों को तोड़ मरोड़कर पेश किया गया है या बढ़ा चढ़ाकर बताया जा रहा है. मुझे लगता है कि मेरी चुप्पी मुझे ही उलटी पड़ गई. मैंने ऐसा कुछ भी ग़लत नहीं किया है जिसके लिए मुझे अफसोस हो.”
उनका कहना था, “ मैं भी सच जानना चाहता हूं. राजस्थान रॉयल्स के रोज़ मर्रा के काम में मेरा कोई दखल नहीं होता. सट्टेबाज़ी, स्पॉट फ्किसिंग और मैच फ्किसिंग को लेकर फ्रेंचाइज़ी की ज़ीरो टॉलरेंस नीति है. अगर मैं ज़रा सा भी गलत साबित हुआ तो मैं फ्रेंचाइज़ी में अपने शेयर छोड़ दूँगा.”
पत्नी शिल्पा शेट्टी के जन्मदिन पर राज ने ट्विटर पर भी कहा कि सच बाहर आ जाएगा. वैसे अमिताभ बच्चन, बिपाशा बासु ने भी शिल्पा को ट्विटर पर जन्मदिन की मुबारकबाद दी.
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn